pythainlp/thai_wikipedia_clean_20230101 huggingface dataset:
Descending reticulospinal tracts (RST).
reticulospinal tract (RST) หรือเรียกอีกอย่างว่า anterior reticulospinal tract เป็นลำเส้นใยประสาทของระบบประสาทสั่งการนอกพีระมิด (extrapyramidal system) ที่ส่งลงไปจาก reticular formation (RF)
โดยส่งเป็นสองลำไปที่เซลล์ประสาทสั่งการซึ่งส่งเส้นประสาทไปยังกล้ามเนื้อยืด (extensor) และกล้ามเนื้องอ (flexor) ของลำตัวและต้นแขนขา
และโดยหลักมีหน้าที่เกี่ยวกับการเคลื่อนที่ (locomotion) และการควบคุมท่าทาง (posture control)
แต่ก็ยังมีหน้าที่อื่น ๆ อีกด้วย รวมทั้งเป็นวิถีประสาทลงล่างที่ระงับความเจ็บปวด (descending analgesic pathways) ปรับกล้ามเนื้อเพื่อรักษาความตึงกล้ามเนื้อและการทรงตัวร่างกาย
และหน้าที่ทางการหายใจ
RST เป็นวิถีประสาทหลักวิถีหนึ่งใน 4 วิถี ซึ่งส่งจากเปลือกสมองไปที่ไขสันหลังเพื่อควบคุมการทำงานของกล้ามเนื้อโครงร่าง
โดยทำงานร่วมกับวิถีประสาททั้งสามอื่น ๆ เพื่อประสานการเคลื่อนไหวต่าง ๆ รวมทั้งการจัดการวัตถุต่าง ๆ ได้อย่างแยบยล
วิถีประสาททั้ง 4 ทางสามารถจัดเป็น 2 ระบบ คือ ระบบด้านใน (medial system) และระบบด้านข้าง (lateral system)
ระบบด้านในรวม reticulospinal tract และ vestibulospinal tract โดยทั้งสองมีหน้าที่ควบคุมท่าทาง
ส่วน corticospinal tract และ rubrospinal tract อยู่ในระบบด้านข้าง มีหน้าที่ควบคุมการเคลื่อนไหวที่ละเอียด
องค์ประกอบของ reticulospinal tract.
มีองค์ประกอบสองอย่าง ทั้งสองส่งกระแสประสาทไปยังเซลล์ประสาทสั่งการของกล้ามเนื้อผ่านอินเตอร์นิวรอนที่ใช้ร่วมกับลำเส้นใยประสาท corticospinal tract มีหน้าที่เกี่ยวกับการเคลื่อนไหวสองอย่าง คือ การเคลื่อนที่ (locomotion) และการควบคุมท่าทาง (posture control)
ในทิศทางตรงกันข้าม ลำเส้นใยประสาทที่ส่งข้อมูลประสาทสัมผัสขึ้นไปยังสมองเรียกว่า spinoreticular tract
ความสำคัญทางคลินิกของ RST.
ระบบเส้นประสาทที่ส่งจากก้านสมองและสมองน้อยลงไปที่ไขสันหลัง 2 ระบบหลักสามารถทำให้ร่างกายปรับท่าทางโดยอัตโนมัติเพื่อรักษาการทรงตัว (balance) และทิศทางของส่วนต่าง ๆ ของร่างกาย (orientation) คือ ลำเส้นใยประสาท vestibulospinal tract จาก vestibular nuclei (นิวเคลียสหนึ่งของประสาทหู) และ RST จากพอนส์และเมดัลลา
รอยโรคในลำเส้นใยประสาทเหล่านี้ก่อภาวะกล้ามเนื้อเสียสหการ (ataxia) และความไม่เสถียรของท่าทาง
ความเสียหายไม่ว่าจะทางกายภาพหรือทางหลอดเลือดต่อก้านสมองที่แยก red nucleus ของสมองส่วนกลางจาก vestibular nuclei ในพอนส์อาจก่อสภาพแข็งเกร็งเสมือนไร้ก้านสมอง (decrebrate rigidity) ที่มีอาการทางประสาทเป็นกล้ามเนื้อที่ตึงขึ้นและ stretch reflex ที่ไวเกิน
เมื่อตอบสนองต่อสิ่งเร้าที่ทำให้ตกใจหรือให้เจ็บ ทั้งแขนขาจะยืดออกแล้วหมุน (เช่น หมุนคว่ำฝ่ามือ)
เหตุก็คือกระแสประสาทที่ส่งอย่างต่อเนื่องของลำเส้นใยประสาท lateral vestibulospinal tract และ RST ซึ่งกระตุ้นเซลล์ประสาทสั่งการของกล้ามเนื้อเหยียดโดยไม่ได้รับกระแสประสาทยับยั้งจากลำเส้นใยประสาท rubrospinal tract ที่ถูกแยกออก
ความเสียหายที่ก้านสมองเหนือระดับ red nucleus อาจก่อสภาพแข็งเกร็งเสมือนไร้สมองใหญ่ (decorticate rigidity)
เมื่อตอบสนองต่อสิ่งเร้าที่ทำให้ตกใจหรือให้เจ็บ แขนจะงอเข้าแต่ขาจะยืดออก
เหตุก็คือ red nucleus โดยผ่านลำเส้นใยประสาท rubrospinal tract จะต่อต้านการกระตุ้นเซลล์ประสาทสั่งการของกล้ามเนื้อเหยียดจาก lateral vestibulospinal tract และ RST แต่เพราะ rubrospinal tract ส่งไปถึงไขสันหลังระดับคอเท่านั้น ก็จึงมีผลต่อแขนคือกระตุ้นกล้ามเนื้องอและยับยั้งกล้ามเนื้อยืด แต่ไม่มีผลต่อขา
ความเสียหายต่อก้านสมองส่วนท้ายใต้ระดับ vestibular nuclei อาจก่ออัมพาตอ่อนเปียก (flaccid paralysis) ภาวะกล้ามเนื้อตึงตัวน้อย (hypotonia) การเสียการกระตุ้นเพื่อหายใจ และอัมพาตแขนขาสองข้าง (quadriplegia)
คนไข้จะไร้รีเฟล็กซ์เหมือนกับระยะต้น ๆ ของสภาพช็อกเหตุไขสันหลัง (spinal shock) เพราะเซลล์ประสาทสั่งการไม่ทำงานอย่างสิ้นเชิง
เหตุก็คือไม่มีกระแสประสาทที่ส่งอย่างต่อเนื่องจาก lateral vestibulospinal tract และ RST อีกต่อไป
นักประสาทกายวิภาคชาวเยอรมัน (Otto Deiters) ได้บัญญัติคำว่า "reticular formation" ในปลายคริสต์ศตวรรษที่ 19 ราว ๆ เวลาเดียวกันกับการตั้งหลักเซลล์ประสาท (neuron doctrine) ของซานเตียโก รามอน อี กาฆัล
คำว่า "reticulum" หมายความว่า "โครงสร้างคล้ายตาข่าย" ซึ่ง RF ดูเหมือนเมื่อตรวจดูในยุคต้น ๆ
มีการระบุไว้ว่า มันซับซ้อนเกินไปที่จะศึกษา หรือว่าเป็นส่วนสมองที่เหมือนกัน ๆ โดยไม่มีระเบียบอะไรเลย
นักประสาทวิทยาศาสตร์ชาวออเสตรีย-อเมริกันผู้ได้รับรางวัลโนเบลสาขาสรีรวิทยาหรือการแพทย์ อีริก แคนเดิล ได้กล่าวว่า มันจัดระเบียบคล้ายกับ intermediate gray matter (ชั้นที่ 7 และ 9) ในไขสันหลัง
เพราะสับสนวุ่นวายและละเอียดพิศดารเช่นนี้ จึงทำให้นักวิจัยไม่สนใจตรวจดูเขตสมองนี้
แม้เซลล์จะไร้เขตแดนเหมือนกับปมประสาท แต่ก็มีการทำงานและประเภทของเซลล์โดยเฉพาะ ๆ
ดังนั้น คำว่า "reticular formation" จึงมักใช้เป็นคำกล่าวกว้าง ๆ
โดยนักวิทยาศาสตร์อาจระบุนิวเคลียสประสาทโดยเฉพาะ ๆ ที่เป็นส่วนของ RF
นักประสาทสรีรวิทยาชาวอิตาลี Giuseppe Moruzzi และชาวอเมริกัน Horace Winchell Magoun เป็นบุคคลแรกที่ตรวจสอบองค์ประกอบทางประสาทที่ควบคุมกลไกการตื่น-หลับของสมองในปี 1949
แม้นักสรีรวิทยาอื่น ๆ จะได้เสนอแล้วว่า โครงสร้างลึกในสมองเป็นตัวควบคุมความตื่นและความตื่นตัว
แต่ก็เชื่อว่า ความตื่นอาศัยเพียงการได้รับข้อมูลประสาทสัมผัสของเปลือกสมอง
การกระตุ้นสมองด้วยกระแสไฟฟ้าโดยตรงจะทำให้เซลล์รีเลย์ส่งกระแสประสาทต่อไปยังเปลือกสมอง
Magoun ได้ใช้หลักนี้เพื่อแสดงว่า ในก้านสมองของแมว สามารถกระตุ้นส่วนสองส่วนในสมองเพื่อปลุกให้ตื่นเมื่อหลับอยู่
ส่วนแรกคือ วิถีประสาทสัมผัสจากกายและวิถีประสาทจากหูที่ส่งไปยังสมอง
ส่วนที่สองคือ ลำดับ "รีเลย์ส่งขึ้นจาก reticular formation ในก้านสมองส่วนล่างผ่าน midbrain tegmentum, subthalamus และไฮโปทาลามัส ไปยัง internal capsule"
ส่วนที่สองนี่น่าสนใจมาก เพราะมันไม่เข้ากับวิถีทางกายวิภาคใดที่รู้จักในยุคนั้นซึ่งทำให้ตื่นได้ จึงได้บัญญัติชื่อว่า "ascending reticular activating system" (ARAS)
ต่อมา ความสำคัญของระบบรีเลย์ที่ค้นพบใหม่นี้ก็ได้ตรวจสอบโดยทำรอยโรคที่สมองส่วนกลางข้างหน้าที่ด้านใน (medial) และด้านข้าง (lateral)
แมวที่มีสมองส่วนกลางซึ่ง ARAS เสียหายจะหลับลึกโดยมีคลื่นสมองที่สมกัน
แต่เมื่อทำรอยโรคที่วิถีประสาทสัมผัสจากกายและวิถีประสาทจากหู แมวก็ยังมีการตื่นการหลับที่ปกติ และสามารถปลุกให้ตื่นได้ด้วยสัมผัสทางกาย
เพราะสิ่งเร้าภายนอกเช่นนี้ย่อมไม่ถึงเปลือกสมองตามปกติ นี่จึงบ่งว่า วิถีประสาทของสัมผัสทางกายต้องส่งขึ้นผ่าน ARAS ด้วย
ท้ายสุด Magoun ได้บันทึกศักย์ไฟฟ้าภายในส่วนใน (medial) ของก้านสมองแล้วพบว่า สิ่งเร้าทางหูส่งเข้าไปยังบางส่วนของ ARAS โดยตรง
อนึ่ง การกระตุ้นโดยการช็อกเส้นประสาทไซแอติก (sciatic nerve) ครั้งเดียว ยังเริ่มการทำงานของ medial reticular formation, ไฮโปทาลามัส และทาลามัสอีกด้วย
การทำงานของ ARAS ก็ไม่ได้อาศัยการกระจายสัญญาณต่อไปผ่านวงจรประสาทในสมองน้อย เพราะก็ยังได้ผลเดียวกันเมื่อตัดขาดจากสมองน้อย (decerebration) และตัดขาดจากสมองใหญ่ (decortication)
นักวิจัยจึงได้เสนอว่า มีคอลัมน์เซลล์รอบ ๆ RF ในสมองส่วนกลางที่ได้กระแสประสาทนำเข้าจากลำเส้นใยประสาทส่งขึ้นทั้งหมดของก้านสมอง แล้วส่งต่อกระแสประสาทเหล่านี้ต่อไปยังเปลือกสมอง และดังนั้น จึงสามารถควบคุมความตื่นได้
Formatio reticularis grisea
Formatio reticularis alba
Format reticulatus
Ascending reticular activating system
ARAS
Extrathalamic control modulatory system
Reticular activating system
Medial and lateral reticular formation
Medial reticular formation
Lateral reticular formation
Reticulospinal tract
Reticulospinal tracts
Lateral reticulospinal tract
Medial reticulospinal tract
Circumventricular organ
คอร์เทกซ์รับรู้ความรู้สึกทางกาย
คอร์ปัสคาโลซัม
Brodmann's areas
Brodmann's area
เซลล์สั่งการบน
เซลล์สั่งการล่าง
Cerebellar
ISF
ฟอราเมนแมกนัม
ตำแหน่งของข้อต่อ
Lactate
เจาะน้ำไขสันหลัง
ยาสเตอรอยด์
Cognitive behavioural therapy
Transient ischaemic attack
Antihypertensive drug
Lipid-lowering agent
Lipid-lowering drug
List of common misconception
หมอชีวก
การคลอดลูก
Jendrassik maneuver
Jendrassik maneuver เป็นอุบายทางการแพทย์ที่ให้คนไข้กัดฟัน งอนิ้วมือของมือทั้งสองข้างเป็นตะขอเอามาเกี่ยวกัน
แล้วแพทย์ก็จะเคาะใต้เข่าคนไข้ด้วยค้อนรีเฟล็กซ์เพื่อให้เกิดรีเฟล็กซ์เข่า (patellar reflex)
ซึ่งใช้เทียบกับปฏิกิริยารีเฟล็กซ์ที่ได้เมื่อไม่ทำเช่นนี้
บ่อยครั้ง เมื่อคนไข้ทำอย่างนี้ รีเฟล็กซ์จะแรงกว่า คือ
"รีเฟล็กซ์ที่อ่อนหรือไม่มี อาจทำให้เกิดโดยกระแสประสาทนำเข้า
ที่เกิดจากการเกร็งกล้ามเนื้อเช่นนี้
นี่เป็นคำอธิบายที่ถูกต้องของอุบายนี้ เพราะไม่ได้เกิดเพราะการเบนความใส่ใจของคนไข้ ซึ่งเป็นความเข้าใจผิดที่ก็ยังมีจนถึงทุกวันนี้"
แพทย์ชาวฮังการี Ernő Jendrassik ได้สังเกตเห็นผลเช่นนี้เป็นคนแรกในปลายคริสต์ศตวรรษที่ 19 จึงได้ตั้งชื่ออุบายนี้ตามเขา
อุบายนี้มีประโยชน์แม้คนไข้จะรู้ว่าให้ทำอย่างนี้เพื่ออะไร เพราะก็ยังให้ผลเหมือนกัน
อุบายนี้ยังสามารถใช้เบนความสนใจของคนไข้เมื่อตรวจหรือทำหัตถการอย่างอื่น ๆ ที่ต้องเบนความสนใจโดยทำอย่างไรก็ได้
อย่างเช่น เมื่อตรวจประสาทโดยการหา Romberg's sign
จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดนครราชสีมา กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 14 เขตเลือกตั้ง ซึ่งลดลงจากการเลือกตั้งครั้งก่อน 1 เขต โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตการเลือกตั้งที่ 1 ประกอบด้วย อำเภอเมืองนครราชสีมา (เฉพาะตำบลในเมือง ตำบลหนองไผ่ล้อม ตำบลโพธิ์กลาง และตำบลหนองจะบก)
ทั้งนี้ หลังจากที่ผู้ได้รับเลือกตั้ง นายเกษม ศุภรานนท์ ถูกขับออกจากพรรคพลังประชารัฐ เมื่อวันที่ 19 มกราคม พ.ศ. 2565 ได้ย้ายเข้าสังกัดพรรคเศรษฐกิจไทยในเวลาต่อมา
เขตการเลือกตั้งที่ 2 ประกอบด้วย อำเภอเมืองนครราชสีมา (เฉพาะตำบลหนองกระทุ่ม ตำบลหมื่นไวย ตำบลบ้านเกาะ ตำบลตลาด ตำบลมะเริง ตำบลบ้านโพธิ์ ตำบลหนองไข่น้ำ ตำบลโคกสูง ตำบลจอหอ ตำบลพุดซา ตำบลพลกรัง ตำบลสีมุม ตำบลปรุใหญ่ ตำบลบ้านใหม่ ตำบลสุรนารี และตำบลโคกกรวด)
เขตการเลือกตั้งที่ 3 ประกอบด้วย อำเภอขามทะเลสอ อำเภอสูงเนิน และอำเภอสีคิ้ว (เฉพาะตำบลสีคิ้ว ตำบลมิตรภาพ ตำบลลาดบัวขาว ตำบลคลองไผ่ ตำบลหนองน้ำใส และตำบลหนองหญ้าขาว)
เขตการเลือกตั้งที่ 4 ประกอบด้วย อำเภอโนนสูง อำเภอโนนไทย (เฉพาะตำบลถนนโพธิ์ ตำบลมะค่า ตำบลด่านจาก ตำบลกำปัง และตำบลสำโรง) และอำเภอพิมาย (เฉพาะตำบลสัมฤทธิ์ ตำบลกระเบื้องใหญ่ ตำบลชีวาน และตำบลท่าหลวง)
เขตการเลือกตั้งที่ 5 ประกอบด้วย อำเภอบ้านเหลื่อม อำเภอแก้งสนามนาง อำเภอบัวใหญ่ อำเภอบัวลาย และอำเภอสีดา
เขตการเลือกตั้งที่ 6 ประกอบด้วย อำเภอลำทะเมนชัย อำเภอเมืองยาง อำเภอประทาย อำเภอโนนแดง และอำเภอคง (เฉพาะตำบลเทพาลัย ตำบลขามสมบูรณ์ และตำบลตาจั่น)
เขตการเลือกตั้งที่ 7 ประกอบด้วย อำเภอชุมพวงและอำเภอพิมาย (ยกเว้นตำบลสัมฤทธิ์ ตำบลกระเบื้องใหญ่ ตำบลชีวาน และตำบลท่าหลวง)
เขตการเลือกตั้งที่ 8 ประกอบด้วย อำเภอห้วยแถลง อำเภอจักราช และอำเภอเฉลิมพระเกียรติ
ทั้งนี้ หลังจากที่ผู้ได้รับเลือกตั้ง นางทัศนาพร เกษเมธีการุณ ถูกขับออกจากพรรคพลังประชารัฐ เมื่อวันที่ 19 มกราคม พ.ศ. 2565 ได้ย้ายเข้าสังกัดพรรคเศรษฐกิจไทยในเวลาต่อมา
เขตการเลือกตั้งที่ 9 ประกอบด้วย อำเภอหนองบุญมาก อำเภอโชคชัย และอำเภอเมืองนครราชสีมา (เฉพาะตำบลหนองระเวียง ตำบลพะเนา และตำบลหัวทะเล)
เขตการเลือกตั้งที่ 10 ประกอบด้วย อำเภอเสิงสาง อำเภอครบุรี และอำเภอวังน้ำเขียว (เฉพาะตำบลไทยสามัคคีและตำบลวังน้ำเขียว)
เขตการเลือกตั้งที่ 11 ประกอบด้วย อำเภอปักธงชัย อำเภอวังน้ำเขียว (ยกเว้นตำบลไทยสามัคคีและตำบลวังน้ำเขียว) อำเภอเมืองนครราชสีมา (เฉพาะตำบลไชยมงคลและตำบลหนองบัวศาลา) และอำเภอปากช่อง (เฉพาะตำบลวังกะทะ)
ทั้งนี้ หลังจากที่ผู้ได้รับเลือกตั้ง นายสมศักดิ์ พันธ์เกษม ถูกขับออกจากพรรคพลังประชารัฐ เมื่อวันที่ 19 มกราคม พ.ศ. 2565 ได้ย้ายเข้าสังกัดพรรคภูมิใจไทยในเวลาต่อมา
เขตการเลือกตั้งที่ 12 ประกอบด้วย อำเภอปากช่อง (ยกเว้นตำบลวังกะทะ)
เขตการเลือกตั้งที่ 13 ประกอบด้วย อำเภอด่านขุนทด อำเภอเทพารักษ์ และอำเภอสีคิ้ว (เฉพาะตำบลดอนเมือง ตำบลกฤษณา ตำบลวังโรงใหญ่ ตำบลหนองบัวน้อย ตำบลบ้านหัน และตำบลกุดน้อย)
เขตการเลือกตั้งที่ 14 ประกอบด้วย อำเภอขามสะแกแสง อำเภอพระทองคำ อำเภอคง (ยกเว้นตำบลเทพาลัย ตำบลขามสมบูรณ์ และตำบลตาจั่น) และอำเภอโนนไทย (เฉพาะตำบลสายออ ตำบลโนนไทย ตำบลค้างพลู ตำบลบ้านวัง และตำบลบัลลังก์)
จังหวัดบึงกาฬในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรจังหวัดบึงกาฬ พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 2 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตการเลือกตั้งที่ 1 ประกอบด้วยอำเภอเมืองบึงกาฬ อำเภอโซ่พิสัย อำเภอปากคาด และอำเภอบุ่งคล้า
เขตการเลือกตั้งที่ 2 ประกอบด้วยอำเภอเซกา อำเภอพรเจริญ อำเภอศรีวิไล และอำเภอบึงโขงหลง
จังหวัดมุกดาหารในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรจังหวัดมุกดาหาร พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 2 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตการเลือกตั้งที่ 1 ประกอบด้วยอำเภอหว้านใหญ่ อำเภอดอนตาล และอำเภอเมืองมุกดาหาร (ยกเว้นตำบลดงมอน ตำบลผึ่งแดด และตำบลนาโสก)
เขตการเลือกตั้งที่ 2 ประกอบด้วยอำเภอนิคมคำสร้อย อำเภอหนองสูง อำเภอคำชะอี อำเภอดงหลวง และอำเภอเมืองมุกดาหาร (เฉพาะตำบลดงมอน ตำบลผึ่งแดด และตำบลนาโสก)
จังหวัดหนองบัวลำภูในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรจังหวัดหนองบัวลำภู พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 3 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตการเลือกตั้งที่ 1 ประกอบด้วยอำเภอเมืองหนองบัวลำภู และอำเภอโนนสัง (เฉพาะตำบลบ้านถิ่น ตำบลปางกู่ ตำบลกุดดู่ ตำบลบ้านค้อ และตำบลโนนสัง)
เขตการเลือกตั้งที่ 2 ประกอบด้วยอำเภอศรีบุญเรือง อำเภอนาวัง (ยกเว้นตำบลวังปลาป้อม) และอำเภอโนนสัง (เฉพาะตำบลโคกม่วง ตำบลนิคมพัฒนา ตำบลโนนเมือง ตำบลหนองเรือ และตำบลโคกใหญ่)
เขตการเลือกตั้งที่ 3 ประกอบด้วยอำเภอนากลาง อำเภอสุวรรณคูหา และอำเภอนาวัง (เฉพาะตำบลวังปลาป้อม)
นากาจิมะ คิ-43
นากาจิมะ คิ-43 ฮายาบูสะ  ชื่อเล่น ออสการ์ เป็นเครื่องบินขับไล่บนแผ่นดิน ผลิตโดยนากาจิมะแอร์คราฟท์คอมปะนี ใช้โดยกองทัพอากาศทหารบกจักรวรรดิญี่ปุ่น, กองทัพอากาศประเทศแมนจู และกองทัพอากาศไทย ในสงครามโลกครั้งที่สอง
จังหวัดเลยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรจังหวัดเลย พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 3 เขตเลือกตั้ง ลดลงจากเดิม 1 ที่นั่งจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตการเลือกตั้งที่ 1 ประกอบด้วยอำเภอเมืองเลย อำเภอปากชม อำเภอนาด้วง และอำเภอเอราวัณ (เฉพาะตำบลเอราวัณและตำบลผาอินทร์แปลง)
เขตการเลือกตั้งที่ 2 ประกอบด้วยอำเภอภูกระดึง อำเภอภูหลวง อำเภอหนองหิน อำเภอผาขาว อำเภอเอราวัณ (เฉพาะตำบลทรัพย์ไพวัลย์และตำบลผาสามยอด) และอำเภอวังสะพุง (เฉพาะตำบลโคกขมิ้น ตำบลหนองหญ้าปล้อง ตำบลผาน้อย ตำบลศรีสงคราม ตำบลวังสะพุง และตำบลผาบิ้ง)
เขตการเลือกตั้งที่ 3 ประกอบด้วยอำเภอนาแห้ว อำเภอด่านซ้าย อำเภอภูเรือ อำเภอท่าลี่ อำเภอเชียงคาน และอำเภอวังสะพุง (เฉพาะตำบลหนองงิ้ว ตำบลเขาหลวง ตำบลทรายขาว และตำบลปากปวน)
จังหวัดพิษณุโลกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรจังหวัดพิษณุโลก พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 5 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตการเลือกตั้งที่ 1 ประกอบด้วยอำเภอเมืองพิษณุโลก (เฉพาะตำบลในเมือง ตำบลอรัญญิก ตำบลวัดจันทร์ ตำบลบ้านคลอง ตำบลพลายชุมพล ตำบลท่าทอง ตำบลบึงพระ ตำบลวัดพริก และตำบลวังน้ำคู้)
ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นายปดิพัทธ์ สันติภาดา ได้ย้ายเข้าสังกัดพรรคก้าวไกลในวันที่ 8 มีนาคม พ.ศ.2563
เขตการเลือกตั้งที่ 2 ประกอบด้วยอำเภอพรหมพิราม และอำเภอเมืองพิษณุโลก (เฉพาะตำบลไผ่ขอดอน ตำบลบ้านกร่าง ตำบลจอมทอง ตำบลมะขามสูง ตำบลปากโทก ตำบลหัวรอ ตำบลบ้านป่า ตำบลดอนทอง และตำบลสมอแข)
เขตการเลือกตั้งที่ 3 ประกอบด้วยอำเภอวังทอง และอำเภอเนินมะปราง
เขตการเลือกตั้งที่ 4 ประกอบด้วยอำเภอบางกระทุ่ม อำเภอบางระกำ และอำเภอเมืองพิษณุโลก (เฉพาะตำบลท่าโพธิ์และตำบลงิ้วงาม)
เขตการเลือกตั้งที่ 5 ประกอบด้วยอำเภอวัดโบสถ์ อำเภอชาติตระการ และอำเภอนครไทย
เรือหลวงปรินส์ออฟเวลส์ (R09)
เรือหลวง"ปรินส์ออฟเวลส์"  เป็นเรือบรรทุกเครื่องบินชั้นควีนเอลิซาเบธ ที่กำลังอยู่ระหว่างก่อสร้างโดยราชนาวี มีกำหนดแล้วเสร็จในปีค.ศ. 2020 ถือเป็นเรือหลวงลำที่เจ็ดที่ได้รับพระราชทานนาม "ปรินส์ออฟเวลส์" เพื่อเฉลิมพระเกียรติเจ้าชายแห่งเวลส์องค์ปัจจุบัน การก่อสร้างเริ่มขึ้นในปีค.ศ. 2011 และมีกำหนดส่งมอบแก่ราชนาวีในปีค.ศ. 2019 เรือลำนี้จะพร้อมออกปฏิบัติการในแนวหน้าทั่วทุกมุมโลกราวปีค.ศ. 2023
เรือหลวงปรินส์ออฟเวลส์ (R09) แตกต่างจากเรือบรรทุกเครื่องบินแบบอื่นๆ กล่าวคือไม่ได้ติดตั้งเครื่องยิงปล่อยอากาศยาน (catapult) และระบบช่วยลดความเร็วอากาศยานในการลงจอด (arresting gear) เนื่องจากเรือลำนี้ถูกออกแบบให้ใช้กับอากาศยานขึ้นลงแนวดิ่ง ปัจจุบันเรือลำนี้มีแผนประจำการเครื่องบินรบหลากบทบาทรุ่น F-35B ไลท์นิง 2 จำนวน 40 ลำ และเฮลิคอปเตอร์รุ่น AW101 ที่ติดตั้งระบบแจ้งเตือนภัยทางอากาศล่วงหน้า (airborne early warning) และติดตั้งอุปกรณ์ปราบเรือดำน้ำ อย่างไรก็ตาม ศักยภาพสูงสุดของเรือลำนี้สามารถบรรทุกเครื่องบิน F-35 ได้ถึง 70 ลำ
Ardeola leucoptera
ราฟฟิโนส
ราฟฟิโนส  เป็นไตรแซ็กคาไรด์ที่ประกอบด้วยกาแล็กโทส ฟรักโทส และกลูโคส ลักษณะเป็นผลึกของแข็งไม่มีสี มีสูตรเคมีคือ C18H32O16 มีน้ำหนักโมเลกุลคือ 504.438 g/mol บางครั้งราฟฟิโนสอาจพบในรูปผลึกของแข็งสีขาว ไม่มีกลิ่น มีรสหวานประมาณ 10% ของซูโครส ชื่อราฟฟิโนสมาจากคำภาษาฝรั่งเศส raffiner แปลว่า ฟอกหรือทำให้บริสุทธิ์
ราฟฟิโนสเป็นหนึ่งในโอลิโกแซ็กคาไรด์ที่มีแกนเป็นซูโครส เรียกว่า ตระกูลราฟฟิโนสของโอลิโกแซ็กคาไรด์ (raffinose family of oligosaccharides หรือ RFO) RFO เป็นสารอนุพันธ์แอลฟา-กาแลกโตซิลของซูโครสที่พบในพืชหลายชนิด เช่น ถั่ว กะหล่ำปลี กะหล่ำดาว บรอกโคลี หน่อไม้ฝรั่ง และธัญพืชเต็มเมล็ด มนุษย์และสิ่งมีชีวิตอื่น เช่น หมู และสัตว์ปีกไม่สามารถย่อยราฟฟิโนสได้เนื่องจากไม่มีเอนไซม์แอลฟา-กาแล็กโตซิเดส (α-GAL) ที่ใช้ย่อย RFO ทำให้เกิดการหมักหมมในลำไส้ส่วนล่างและทำให้ท้องอืด ในขณะที่สิ่งมีชีวิตที่มีเอนไซม์ α-GAL จะสามารถเปลี่ยนราฟฟิโนสให้เป็นกาแล็กโทสและซูโครสผ่านกระบวนการไฮโดรไลซิส
ราฟฟิโนสและซูโครสใช้เป็นสารพื้นฐานในการผลิตซูคราโลส และเป็นส่วนประกอบในมอยเจอไรเซอร์ พรีไบโอติกส์ และวัตถุเจือปนในอาหาร
กองเรืออูที่ 11
กองเรืออูที่ 11  ได้รับการก่อตั้งขึ้นเมื่อวันที่ 15 พฤษภาคม ค.ศ. 1942 ในแบร์เกน ประเทศนอร์เวย์ กองเรือปฏิบัติการส่วนใหญ่ในทะเลเหนือและต่อต้านขบวนรัสเซีย (ชุดของเจดับเบิลยู-, พีคิว-, คิวพี- และอาร์เอ) ในทะเลอาร์กติก กองเรือได้ปฏิบัติการต่าง ๆ ของเรืออูแบบ VII จนถึงเดือนกันยายน ค.ศ. 1944 เมื่อมีการไหลบ่าเข้ามาของเรือแบบ IX บางส่วนจากประเทศฝรั่งเศส อีกยังเป็นกองเรือเดียวที่เข้าสู่สมรภูมิเรืออูแบบ XXI สำหรับการใช้งานในเชิงปฏิบัติ แต่สงครามสิ้นสุดลงก่อนที่ จะออกปฏิบัติการ ซึ่งกองเรือถูกยกเลิกเมื่อวันที่ 9 พฤษภาคม ค.ศ. 1945 พร้อมกับการยอมแพ้ของเยอรมัน
11th U-boat Flotilla
พีระมิดเมเรนเร
พีระมิดแห่งฟาโรห์เมเรนเร ถูกสร้างขึ้นสำหรับฟาโรห์เมเรนเร เนมติเอมซาฟที่หนึ่ง ตั้งแต่สมัยราชวงศ์ที่หกแห่งอียิปต์ ที่ซักการา โดยมีระยะทางห่างจากพีระมิดเปปิที่หนึ่งทางทิศตะวันตกเฉียงใต้เป็นระยะทาง และอยู่ใกล้เคียงกับพีระมิดเจดคาเร มีนามร่วมสมัย คือ "ความงดงานของเมเรนเร" หรือ "ความดีเลิศของความประจักษ์เมเรนเร" ปัจจุบันเหลือแต่ซากปรักหักพัง ยากที่จะเข้าไปเนื่องด้วยไม่ได้เปิดสาธารณะ
พีระมิดถูกสร้างขึ้นด้วยความสูง และความยาวของฐาน โดยทำมุมองศา 53°07'48" ทางหลักภายในยาว โครงสร้างภายนอกสร้างขึ้นมาจากกำแพงอิฐโคลน
จากการสำรวจ พบเพียงที่ฝั่งพระศพอย่างเดียวเท่านั้น จากหลักฐานบ่งชี้ว่าการก่อสร้างพีระมิดหยุดชะงักลงกะทันหัน และไม่สามารถกลับมาสร้างเสร็จให้สมบูรณ์ต่อได้ ด้วยคาดว่าน่าจะเกิดจากปัยจัยการสิ้นพระชนม์ของฟาโรห์
ทางเข้าที่ฝังพระศพนั้นอยู่ทางทิศเหนือ โดยเมื่อลงไปจะเจอกับห้องโถงขนาดใหญ๋ และอีกข้างหนึ่งจะเป็นห้องโถงรอง ด้านขวาของห้องโถงรองจะพบที่ฝังพระศพ ด้านซ้ายจะเป็นห้องเล็ก ๆ อีกห้องหนึ่ง ซึ่งก็คือ ห้องเซอร์แด็ป ภายในห้องฝังพระศพจะพบการตกแต่งด้วยภาพนูนต่ำนูนสูงสีสรรยืนพิงผนัง แม้ว่าจะมีการโจรกรรมภายในพีระมิด แต่สภาพยังคงสมบูรณ์ดีอยู่ เพดานของห้องฝังพระศพถูกสร้างขึ้นตามหลักโหราศาสตร์ และประดับไปด้วยดวงดาว
แนชันนัลฮอกกีลีก
เอ็นเอชแอล
แนชัลแนลฮ็อกกีลีก
แนชันแนลฮ็อกกี้ลีก
บอดี้ศพ 19
บอดี้ศพ*19
มณฑลออนแทรีโอ
มณฑลออนตาริโอ
มณฑลควิเบก
มณฑลบริติชโคลัมเบีย
มณฑลแอลเบอร์ตา
มณฑลนิวบรันสวิก
มณฑลโนวาสโกเชีย
เกาะปรินซ์เอ็ดเวิร์ด
มณฑลพรินซ์เอ็ดเวิร์ดไอแลนด์
รัฐเกาะพรินซ์เอ็ดเวิร์ด
รัฐเกาะปรินซ์เอ็ดเวิร์ด
มณฑลนิวฟันด์แลนด์และแลบราดอร์
มณฑลซัสแคตเชวัน
มณฑลสัตแคตเชวัน
คอนคาแคฟเนชันส์ลีก ฤดูกาล 2019–20 ลีกซี
คอนคาแคฟเนชันส์ลีก ฤดูกาล 2019–20 ลีกซี เป็นดิวิชันที่สามของคอนคาแคฟเนชันส์ลีกในฤดูกาล 2019–20 โดยมีทีมที่เข้าร่วมการแข่งขันในดิวิชันนี้ทั้งหมด 13 ชาติ
แต่ละทีมจะถูกจัดอยู่ในโถตามอันดับของทีมจากผลการจัดอันดับของคอนคาแคฟ ประจำเดือนพฤศจิกายน ค.ศ.2018
โปรแกรมการแข่งขันได้รับการยืนยันโดยคอนคาแคฟเมื่อวันที่ 21 พฤษภาคม ค.ศ. 2019
เวลาต่างๆ คือ EDT/EST เป็นไปตามที่ระบุไว้โดยคอนคาแคฟ (เวลาท้องถิ่น, ถ้าแตกต่างจะอยู่ในวงเล็บ)
บริษัท แอสเสท เวิรด์ คอร์ป จำกัด (มหาชน) (ชื่อย่อ AWC) เป็นบริษัทในกลุ่มทีซีซี ประกอบธุรกิจโดยการถือหุ้นในบริษัทอื่น (holding company) ที่ประกอบธุรกิจหลักในด้านอสังหาริมทรัพย์ในกลุ่มธุรกิจโรงแรมและการบริการและกลุ่มอสังหาริมทรัพย์เพื่อการพาณิชย์ ประกอบด้วยกลุ่มธุรกิจอสังหาริมทรัพย์เพื่อประกอบกิจการการค้าและกลุ่มธุรกิจอาคารสำนักงาน โดยมีวัลลภา ไตรโสรัส รับตำแหน่งประธานเจ้าหน้าที่บริหาร และกรรมการผู้จัดการใหญ่
จากข้อมูลเดือนมิถุนายน 2562 สินทรัพย์หลักของบริษัท ประกอบด้วย โรงแรมและบริการสัดส่วนรายได้ 61% บริหารโรงแรมแมริออท, โรงแรมโอกุระ, โรงแรมบันยันทรี, โรงแรมฮิลตัน และโรงแรมเชอราตัน กลุ่มอาคารสำนักงาน 23% และกลุ่มอสังหาริมทรัพย์เพื่อการค้า อาทิ โครงการเอเชียทีค เดอะ ริเวอร์ฟร้อนท์, เกตเวย์ แอท บางซื่อ เป็นต้น เป็นบริษัทจดทะเบียนในกลุ่มอสังหาริมทรัพย์ที่มีขนาดใหญ่เป็นอันดับ 2 รองจากเซ็นทรัลพัฒนา ณ วันที่ 31 มีนาคม 2562 บริษัทมีสินทรัพย์รวม 92,759.15 ล้านบาท มีผู้ถือหุ้นใหญ่ได้แก่ กลุ่มครอบครัวนายเจริญ สิริวัฒนภักดี ถือหุ้นรวมร้อยละ 77.5 ของทุนจดทะเบียนที่เรียกชำระแล้ว
"ตัวเอน" หมายถึง อยู่ในระหว่างการก่อสร้าง/พัฒนาการโครงการ
แอสเสท เวิรด์ คอร์ปอเรชั่น
ทศ จิราธิวัฒน์
ทศ จิราธิวัฒน์ เกิดเมื่อวันที่ 13 พฤศจิกายน พ.ศ. 2507 เป็นนักธุรกิจชาวไทย ทายาทรุ่นที่ 3 ของตระกูลจิราธิวัฒน์ เป็นบุตรคนที่ 10 ของสัมฤทธิ์ จิราธิวัฒน์ และวนิดา จิราธิวัฒน์ ทศมีภรรยาชื่อ ศุกตา จิราธิวัฒน์ มีบุตรชาย 2 คน ชื่อ อาคาร จิราธิวัฒน์ และฤทธิ์ จิราธิวัฒน์
ด้านการศึกษา ศึกษาระดับมัธยมต้นที่โรงเรียนอัสสัมชัญ และระดับมัธยมศึกษาตอนปลายที่ Palmor High School ระดับปริญญาตรี สาขาเศรษฐศาสตร์ มหาวิทยาลัยเวสเลียน และระดับปริญญาโทที่มหาวิทยาลัยโคลัมเบีย เริ่มทำงานที่หัวหน้าแผนกเครื่องใช้ไฟฟ้า และเครื่องแต่งกายสตรี ห้างเมซี่ พอในปี พ.ศ. 2531 เป็นผู้จัดการบริษัท ซีตี้แบงก์ กรุงเทพฯ ปี 2532 ผู้อำนวยการโครงการบริษัทเซ็นทรัลพัฒนา จำกัด (มหาชน) ปี 2536 ก่อตั้งบิ๊กซีซูเปอร์เซ็นเตอร์ ในปี 2539 เป็นรองกรรมการผู้จัดการฝ่ายปฏิบัติการ (Chief Operational Officer) บริษัทเซ็นทรัลรีเทล คอร์ปอเรชั่น จำกัด ปี 2550 ได้รับรางวัลนักทรัพยากรมนุษย์ดีเด่นแห่งประเทศไทย (Thailand Top 100 HR Award) จากสถาบันทรัพยากรมนุษย์ มหาวิทยาลัยธรรมศาสตร์
ทศดำรงตำแหน่งประธานกรรมการบริหารและประธานเจ้าหน้าที่บริหารกลุ่มเซ็นทรัล เมื่อวันที่ 29 พฤศจิกายน พ.ศ. 2556 ซึ่งมีกลุ่มธุรกิจแบ่งเป็น 9 กลุ่มหลักคือ กลุ่มธุรกิจห้างสรรพสินค้า (CDG), กลุ่มธุรกิจสินค้าอุปโภคบริโภค (CFG), กลุ่มธุรกิจวัสดุก่อสร้างสินค้าตกแต่งบ้านและเครื่องใช้ไฟฟ้า (CHG), กลุ่มธุรกิจอุปกรณ์เครื่องเขียน หนังสือ และออนไลน์, กลุ่มธุรกิจศูนย์การค้าและอสังหาริมทรัพย์ (CPN), กลุ่มธุรกิจบริหารและการตลาดสินค้าแฟชั่น (CMG), กลุ่มธุรกิจโรงแรมและรีสอร์ท (CHR), กลุ่มธุรกิจร้านอาหาร (CRG) และ กลุ่มเซ็นทรัลเวียดนาม (CGVN)
เจมส์ วาน
เจมส์ วาน (; เกิด 26 กุมภาพันธ์ ค.ศ. 1977)เป็นผู้กำกับภาพยนตร์ นักเขียนบท และผู้อำนวยการสร้าง ชาวออสเตรเลียที่เกิดในประเทศมาเลเซีย เขาเป็นที่รู้จักในฐานะผู้กำกับภาพยนตร์สยองขวัญเรื่อง "ซอว์: เกมต่อตาย..ตัดเป็น" (2004) และสร้าง หุ่นเชิดบิลลี่
เขายังกำกับภาพยนตร์เรื่อง "อาถรรพ์ผีใบ้" และ "คนคลั่ง...ฆ่า สั่ง ตาย" (ในปี 2007), "วิญญาณตามติด" (2010), "เดอะ คอนเจอริ่ง: คนเรียกผี" และ "วิญญาณยังตามติด 2" (ในปี 2013), "เร็ว..แรงทะลุนรก 7" (2015), "เดอะ คอนเจอริ่ง: คนเรียกผี 2" (2016) และ "อควาแมน: เจ้าสมุทร" (2018) "เร็ว..แรงทะลุนรก 7" และ "อควาแมน: เจ้าสมุทร" แต่ละเรื่องทำรายได้มากกว่า 1 พันล้านดอลลาร์สหรัฐ ทำให้วานเป็นผู้กำกับคนที่แปดที่มีภาพยนตร์ทั้งสองเรื่องทำเงินทะลุ 1 พันล้านดอลลาร์สหรัฐ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 9 เรื่องของ เจมส์ วาน
อินทรีแดง (ละครโทรทัศน์ พ.ศ. 2562)
อัครเดช รอดวินิจ
ดาบพิฆาตอสูร
ดาบพิฆาตอสูร  เป็นซีรีส์หนังสือการ์ตูนของประเทศญี่ปุ่น เขียนเรื่องโดย โคโยฮารุ โกโตเกะ เนื้อหากล่าวถึงคามาโดะ ทันจิโร่ เด็กหนุ่มผู้กลายเป็นนักล่าอสูรหลังจากครอบครัวของตนถูกอสูรฆ่าตายทั้งหมด ยกเว้นเพียงน้องสาวที่ชื่อเนะซึโกะเท่านั้นที่ได้กลายเป็นอสูรไป เขาจึงตั้งปณิธานว่าจะหาทางทำให้น้องสาวกลับมาเป็นมนุษย์ดังเดิมให้ได้ การ์ตูนชุดนี้เริ่มตีพิมพ์เป็นรายตอนในนิตยสาร"โชเน็งจัมป์รายสัปดาห์" มาตั้งแต่วันที่ 15 กุมภาพันธ์ พ.ศ. 2559 และสำนักพิมพ์ชูเอฉะได้จัดพิมพ์ในรูปแบบหนังสือการ์ตูนรวมเล่ม (ทังโคบง) แล้ว จำนวน 19 เล่ม ณ เดือนกุมภาพันธ์ พ.ศ. 2563 และจัดจำหน่ายในประเทศไทย โดยสำนักพิมพ์สยามอินเตอร์คอมิกส์
หนังสือการ์ตูนชุดนี้มีการพิมพ์ซ้ำแล้ว 25 ล้านเล่ม ณ เดือนธันวาคม พ.ศ. 2562 ส่วนการ์ตูนแอนิเมชั่นทางโทรทัศน์ก็ได้รับรางวัลหลายรายการจากเวทีการประกวด 2019 Newtype Anime Awards